**Lehotay Veronika: A törvény előtt mindenki különböző?**

| Az óra témája: | *Törvény előtt mindenki különböző?*  **EMBERI JOGOK A DIKTATÓRIKUS**  **BERENDEZKEDÉSEKBEN A 20. SZÁZADI MAGYARORSZÁGON** |
| --- | --- |
| Az óra célja: | Alapfogalmak tisztázása (demokrácia, diktatúra, autoritárius rendszer), az emberi jogok sérülésének, jogfosztásnak a bemutatása a 20. századi diktatúrákban Magyarországon (Tanácsköztársaság, Hungarista Munkaállam, Kádár-korszak). A törvény szerepe a diktatúrában. A radbruchi formula megismerése. |
| Az Emberi Jogok Egyetemes Nyilatkozatának ezen pontjait érinti az óraterv: | 1.cikk; 2. cikk, 3. cikk, 7. cikk, 8.  cikk, 9. cikk, 10. cikk, 11., cikk, 12.  cikk, 13. cikk, 18. cikk, 20. cikk, 21. cikk, 23. cikk 26. cikk |
| Az óra hossza: | 120 perc |
| Célzott korosztály: | 18-22 éves korosztály, joghallgatók |
| Az óra kidolgozójának neve: | Dr. Lehotay Veronika, egyetemi docens, ME-ÁJK, Jogtörténeti Tanszék  lehotayvera@uni-miskolc.hu |
| Milyen tanórára javasolt az óra: | Magyar alkotmány-és jogtörténeti gyakorlat. (Rövidítve akár 12. osztály történelem óra) |

**ÓRATERV**

*Törvény előtt mindenki különböző?*

**EMBERI JOGOK ÉS DIKTATÓRIKUS BERENDEZKEDÉSEK**

**A 20. SZÁZADI MAGYARORSZÁGON**

*1. Ráhangolódás:*

a. **Kezes játék – emberi jogok:** Két körös öt ujj – kettő kör–kettő szempont (a résztvevőket kiscsoportba osztjuk, kapnak egy A4-es lapot, egyikük tenyerét kell körbe-rajzolni, majd az ujjakba kell közös tulajdonságaikat, értékeiket beleírni, újabb lap +újabb csoportok kialakítása. A rajzokat kivágják a résztvevők és felragasztják a táblára.

1. kör: 5 közös tulajdonság

2. kör: 5 közös szakmai dolog-jelen esetben emberi jogok

| Emberi jogok – jogegyenlőség (törvény előtt mindenki egyenlő) | Jogkorlátozás  (törvény előtt van, aki nem egyenlő) | Jogfosztás  (törvény előtt mindenki  különböző) |
| --- | --- | --- |
| *„Minden jog emberi, legalábbis abban az*  *értelemben, hogy emberek alkották és alkalmazzák, emberek követik vagy sértik meg.”* | Ma: igazságosság és arányosság,  észszerűség tesztje  milyen módon és milyen mértékig  igazolható a szabadság korlátozása, illetve hol kezdődik a szabadság megengedhetetlen korlátozása, vagyis mik a „korlátozás korlátai"?  1949-es alkotmány: jogok vannak, de az a dolgozókat illeti | Eljárás vagy tény, hogy valamely vagy minden jogától  megfosztanak valakit.  Kirekesztés-zsidótörvények-1944 |

b. **Hogy vagy kártya:** diktatúra fogalom, mindenki húz egy kártyát, kössön fogalmat a diktatúrához. ---Rajzoljuk le és beszéljük meg, majd a táblázatot közösen beszéljük meg.

| **DEMOKRÁCIA** | **AUTORITÁRIUS RENDSZER (tekintélyuralmi: ellentmondást nem tűrő, hatalmaskodó)** | **DIKTATÚRA** |
| --- | --- | --- |
| -többpártrendszer  -általános, egyenlő, titkos  választójog (népképviselet)  -szabadságjogok (példákkal)  érvényesülése  -törvények uralma  -hatalmi ágak megosztása  -jogforrási hierarchia érvényesül  -alkotmány szerepe meghatározó  -jogbiztonság  -az államhatalom joghoz között | -egy személy vagy egy csoport kezében a hatalom  -erős kormányzati hatalom  -korlátozott politikai szabadság: korlátozott pluralizmus  -emberi jogok korlátozottan érvényesülnek  -van többpárt, de kormányzó párt túlsúlya érvényesül | - vezér  - hatalomegység  - egypártrendszer  - ideológia  - propaganda  - erőszakszervezetek  - szabadságjogok  korlátozása/jogfosztás  - jogforrási hierarchia borul  - -terror  - -alkotmány elveszti meghatározó szerepét  - -jogbiztonságot nem garantálta elvetette az -az államhatalom  joghoz kötöttségét |

**2. Kiscsoportban:** *Mi törvény? Mire jó a törvény? Mire szolgál a törvény? Igazságtalan törvény is törvény? –A radbruchi formula*

***3.* Feladatlap megoldása: *(lásd lentebb)***

***a. kiscsoportban: II./1.; 2.; 3.; III./1.; 2.; IV/2.***

***b. közösen: I.; III./3.; IV./1.***

***c. utolsó része házi feladatban. IV/3.; IV/4.***

***4.* Zárás: Az Emberi Jogok Egyetemes Nyilatkozata:** Mindenki kap egy példányt. *Nézzük meg a szövegben, hogy milyen jogok sérültek a tárgyalt diktatúrákban!*

**5. Vissza jelzőkör:**

*a. Azt viszem haza az óráról…*

*b. Az emberi jogok és a diktatúrák kapcsolatáról azt gondolom, hogy c. Szívesen hallanék többet…*

d. *A legjobban az a feladat tetszett, amikor…*

**Felhasznált irodalom:**

1. Befogadó terek képzés- *kezes játék ötlete.* Miskolc, 2022. november. 2. Emberi Jogok Egyetemes Nyilatkozatának a szövege.

3. Gosztonyi Gergely: *Magyar alkotmánytörténet,* Osiris Kiadó, Budapest, 2020. 4. Lehotay Veronika: *A jogszűkítés útján.* Borsod-Abaúj-Zemplén Megyei Levéltár, Miskolc, 2020.

**5.** Tóth Nikolett: *Természetjog és büntetőjog: Gustav Radbruch és a büntetőjog.* In: Magyar Rendészet, 2017/2. 13-25. pp.

**Hallgatói feladatlap:**

**DIKTATÓRIKUS BERENDEZKEDÉSEK A 20. SZÁZADI MAGYARORSZÁGON** (59-61. tételek)

**I. Bevezetés – alapfogalmak**

1) emberi jogok – jogkorlátozás – jogfosztás

2) demokrácia v. diktatúra: diktatúrák a 20. században; puha és kemény diktatúra

3) a törvény fogalma---radbruchi formula

**II. A szovjet típusú totális diktatúra első kísérlete Magyarországon:**

**A Szocialista Szövetséges Tanácsköztársaság (1919)**

***1) Előzmények, fogalmak: Köztársaság vagy diktatúra?***

1. sajtószabadság megszüntetése; 2., Kun Béla; 3.; népbiztos; 4. Károlyi Mihály; 5. Vörös terror, vörös őrség; 6. Termelőszövetkezetek, kötelező beszolgáltatás; 7.; polgári szabadságjogok; 8. szovjet mintájú diktatúra; 9. lakosság megfélemlítése; 10. Forradalmi Kormányzótanács; 11. általános, egyenlő, titkos választójog bevezetése; 12. döntés a földreformról, 13. statáriumot hirdettek

| **Népköztársaság, 1918.** | **Tanácsköztársaság, 1919** |
| --- | --- |
|  |  |

*2)* ***Mit jelentenek? Hova tartoznak?*** vörösterror, Garbai Sándor, fehérterror, Kun Béla, a) Mindenkihez! című kiáltvány

b) a kommunisták szimpatizánsai által elkövetett nagyobb méretű, politikai indíttatású erőszakos cselekmények.

c) A Tanácsköztársaság idején a Forradalmi Kormányzótanács elnöke

d) Tanácsköztársaság ideje

e) Politikai indíttatású erőszakos cselekmények a Tanácsköztársaságban tevékenyen részvevőkkel szemben.

f) Újságíró, a Tanácsköztársaság vezetője

g) kartális alaptörvény(ek) 1919-ben

*A Magyarországi Szocialista Szövetséges Tanácsköztársaság*

*alkotmánya \**

*(Elfogadta a szövetséges tanácsok országos gyülése 1919. június 23-án.)*

*A Magyarországi Szocialista Szövetséges Tanácsköztársaság alkotmányának alapelvei 1. § A Tanácsköztársaságban a proletárság minden szabadságot, jogot és hatalmat kezébe vett, abból a célból, hogy megszüntesse a kapitalista rendet és a burzsoázia uralmát s ennek helyébe a szocialista termelési és társadalmi rendet tegye. A proletáriátus diktaturája azonban csupán eszköz mindennemű kizsákmányolás és mindenfajta osztályuralom megszüntetésére és*

*előkészítése annak a társadalmi rendnek, amely nem ismer osztályokat és amelyben megszünik az osztályuralom legfőbb eszköze, az állam hatalma is.*

*2. § A Tanácsköztársaság a munkások, katonák és földmivesek tanácsainak köztársasága. A Tanácsköztársaság a kizsákmányolóknak semmiféle tanácsban helyet nem ad. A munkások, katonák és földmívesek tanácsaiban a dolgozó nép hozza a törvényeket, hajtja azokat végre és biráskodik azok megszegői fölött.*

*A proletárság a tanácsokban gyakorol minden központi és helyi hatalmat.*

**h) Hogyan szabályozta az alkotmány az állampolgári jogokat? Milyen jogokat biztosít és kinek a számára? Indokolja, hogy a jogokat formálisan deklarálta az alkotmány!**

*A dolgozók jogai és kötelességei a Magyarországi Szocialista Szövetséges Tanácsköztársaságban*

*4. § A Tanácsköztársaság arra törekszik, hogy a dolgozók társadalmának tulajdonába jusson minden termelőeszköz a kizsákmányolás megszüntetése s a termelés szervezése és fokozása érdekében. Ezért köztulajdonba vesz a kisüzem kereteit meghaladó minden mezőgazdasági, ipari, bánya- és közlekedési üzemet.*

*6. § A Tanácsköztársaságban csak annak van helye, aki dolgozik. A Tanácsköztársaság elrendeli az általános munkakényszert, ezzel szemben megállapitja a munkára való jogot. A munkaképteleneket, valamint azokat, akik dolgozni akarnak, de akiknek az állam munkát juttatni nem tud, az állam tartja el.*

*7. § A dolgozó tömegek hatalmának biztositása, a kizsákmányolók hatalma visszaállitásának meggátlása érdekében a Tanácsköztársaság fölfegyverzi a dolgozókat és lefegyverzi a kizsákmányolókat. A Vörös Hadsereg a proletárság osztályhadserege.*

*8. § A Tanácsköztársaságban a dolgozók véleményüket irásban és szóban szabadon nyilváníthatják, de megszünt a tőkének az a hatalma, amellyel a sajtót a kapitalista gondolkodásmód eszközévé alacsonyította. Megszünt a sajtónak a tőkétől való függése is. 9. § A Tanácsköztársaságban a munkásság gyülekezési szabadsága teljes. Minden proletárnak jogában áll, hogy szabadon gyülekezhessen és fölvonulásokat rendezhessen. 10. § A Tanácsköztársaság megszünteti a burzsoázia műveltségi kiváltságát és megnyitja a dolgozók előtt a műveltség tényleges megszerzésének lehetőségét. Ezért a munkások és földmívesek számára ingyenes és a műveltség magas fokát nyujtó tanitást biztosit. 11. § A dolgozók igazi lelkiismeretszabadságát azzal védi a Tanácsköztársaság, hogy elválasztja teljesen az egyházat az államtól, az iskolát az egyháztól. Vallását mindenki szabadon gyakorolhatja.*

*14. § A Tanácsköztársaság nem ismer faji vagy nemzeti különbséget. Nem tűri a nemzeti kisebbségek bármilyen elnyomását és nyelvük használatának bárminő korlátozását. Mindenki szabadon használhatja anyanyelvét…*

***3) Hogyan alakították át az államszervezetet a Tanácsköztársaság idején?***

1. kétkamarás OGY;

2. Vörös Őrség;

3. Honvédség,

4. Kormány;

5. tanácsok és direktóriumok;

6. SZTOGY;

7. csendőrség/rendőrség;

8. önkormányzatok/jegyzők;

9. SZKIB;

10. rögtönítélő bíróságok;

11. népbiztosok;

12. Forradalmi Kormányzótanács;

13. Vörös Hadsereg;

14. Honvédség;

15. polgári bíróságok

|  | **Osztrák Magyar Monarchia** | **A Tanácsköztársaság** |
| --- | --- | --- |
| Törvényhozás |  |  |
| Végrehajtó hatalom |  |  |
| Helyi szervek |  |  |
| Bírói szervezet |  |  |
| Hadsereg |  |  |
| Rendvédelmi szervek |  |  |
|  |  |  |

**III. A nemzetiszocialista jellegű diktatúra: a Hungarista Munkaállam**

***1) Hogyan kapcsolódnak a hungarista diktatúrához? Mit tud róla?***

a) Sztójay Döme

b) Horthy Miklós

c) Edmund Vessenmayer

d) Raoul Wallenberg

e) Baky László

f) Adolf Eichmann

g) Sztehlo Gábor

***2) Mit tud a következő fogalmakról?***

a) hungarizmus

b) Nagypéntek nélkül nincs Feltámadás!

c) csonka országgyűlés

d) nemzetvezető

e) német megszállás

f) totális nemzet – Pax Hungarica

g) Dolgozó Nemzet Hivatás Rendje

h) Cipők a Duna-parton

***„****Hatalomra kerülése után hozzá is próbált látni programja megvalósításához, nem véve észre, hogy tulajdonképpen hungarizmusa nem önerejéből vívta ki a győzelmet, hanem csakis a német segítségnek köszönhetően, és ennek következtében nem igazi szövetségesévé, csak csatlós bábállamává lett Magyarország Hitlernek, s mint ilyen, a sorban a legutolsó. Rövid ideig tartó „országlása” megmutatta, hogy mekkora kárt tud okozni egy országnak az, ha válságos időben olyan vezetője kerül, aki saját ideáljainak megszállottja.” https://epa.oszk.hu/00100/00181/00024/22.htm*

***3) Milyen különleges pozíciót biztosítottak a Nyilaskeresztes Pártnak 1944. októberét követően?***

**IV. A szovjet típusú totális diktatúra Magyarországon (1949-1989)**

1) Mit jelölnek az évszámok?

a) 1945

b) 1949-1968

c) 1968-1989

d) 1949

2) ***Mit jelent, hogy az állampolgári jogokat csak formálisan deklarálták?*** (1949. évi XX. törvény – a Magyar Népköztáraság alkotmánya): *„A nagy Szovjetunió fegyveres ereje felszabadította országunkat a német fasiszták igája alól, szétzúzta a földesurak és nagytőkések népellenes államhatalmát, megnyitotta dolgozó népünk előtt a demokratikus fejlődés útját. A régi rend urai és védelmezői ellen vívott kemény küzdelmekben hatalomra jutva, a magyar munkásosztály, szövetségben a dolgozó parasztsággal, a Szovjetunió önzetlen támogatásával újjáépítette háborúban elpusztult országunkat.”* (1949. évi XX. törvény – a teljes szövegét a csoportok megkapják)

a) állami alkalmazott

b) Állami Egyházügyi Hivatal

állami oktatásban való kötelező részvétel

c) államosított lapok és „öncenzúra”

d) felsőbb elhatározás, hogy ki tanulhatott tovább (származási, ideológiai alapon) e) internálás, börtönbezárás -nemcsak bíró szabhatta ki

f) koncepciós perek

g) kötött lista

h) levelek hatósági ellenőrzése

i) motozás, házkutatás

j) szerzetesrendek betiltása (1950)

k) támadó kampány az egyházak ellen (1946,1948)

l) terhelt jogainak a korlátozása

m) termőföldek elkobzása 1945

|  | **Jogszabályi szinten** | **A gyakorlati megvalósulás** | **Milyen jogok sérülnek?** |
| --- | --- | --- | --- |
| *Munkához való jog* | -deklarálás |  |  |
| *Művelődéshez és oktatáshoz való jog* | kötelező részvétel, ingyenesség |  |  |
| *Személyes*  *szabadság és sérthetetlenség* | - |  |  |
| *Lelkiismereti és vallásszabadság* | -1951. I. tv.: Állami Egyházügyi Hivatal - egyházirányítás |  |  |
| *Szólás-és*  *sajtószabadság* | -az alkotmány deklarálta  -1986. II. tv. sajtótörvény |  |  |
| *Gyülekezési és egyesülési jog* | -deklaráció szintjén az alkotmányban |  |  |

| *Választójog* | - az  alkotmányban  az alapelvek  - 1983. III. tv. |  |  |
| --- | --- | --- | --- |

***3) Mutassa be az állampárt-pártállam jellemzőit!*** *DISZ****;*** *három és ötéves terv****;*** *KB****;*** *KISZ kongresszus; KV; MDP; MSZMP; Munkásőrség; PB*

|  | A párt elnevezése A legfőbb szerve | Pártprogram | Ifjúsági  szervezetei | Egyéb |
| --- | --- | --- | --- | --- |
|  |  |  |  |  |
|  |  |  |  |  |

***4) Milyen szervek voltak a Magyar Népköztársaságban? Mi volt a feladatuk?***

*„A Népköztársaság Elnöki Tanácsa az államigazgatási és a helyi államhatalmi szervek által hozott minden olyan jogszabályt, határozatot vagy intézkedést megsemmisíthet, illetőleg megváltoztathat, amely az alkotmányba ütközik, vagy sérti a dolgozó nép érdekeit.” …(4) Ha az Országgyűlés nem ülésezik, az Országgyűlés jogkörét a Népköztársaság Elnöki Tanácsa gyakorolja; az Alkotmányt azonban nem változtathatja meg. (5) A Népköztársaság Elnöki Tanácsa által alkotott jogszabályok törvényerejű rendeletek, amelyeket az Országgyűlés legközelebbi ülésén be kell mutatni.” 1949.évi alkotmány.*

|  | **Változások, vonatkozó jogszabály(ok)** | **Feladatai** |
| --- | --- | --- |
| Az országgyűlés |  |  |
| A Népköztársaság Elnöki Tanácsa |  |  |
| A Minisztertanács |  |  |
| A bíróságok |  |  |
| Az ügyészség és a legfőbb ügyész |  |  |
| Ügyvédség és jogtanácsos |  |  |
| Közjegyzők |  |  |
| Tanácsok |  |  |

Jogelméleti háttér:

Gustav Radbruch és a radbruchi-formula

A 20. század közepének Németországában a nemzetiszocializmus gyakorlata közvetlenül vetette fel számára a jog és az erkölcs elválaszthatóságának jogelméleti dilemmáját: a magát jogpozitivistaként definiáló Radbruch szembesült a jog és az erkölcs végzetes szétválasztásával. A kérdés az, hogy engedelmeskednünk kell-e (szabad-e) a végletesen erkölcstelen törvényeknek? Radbruch szakított a jogpozitivizmussal, amelyet felelőssé tett „a törvény az törvény” jelszavával elkövetett gaztettekért, és természetjogi fordulatot hajtott végre. A radbruchi formula szerint ugyanis az emberi erkölcs alapvető elvei a jognak vagy a legalitásnak a fogalmához tartoznak, és abban az esetben, ha sérelmet szenvednek, semmilyen módon megalkotott törvény nem felel meg a törvényesség kritériumának, és nem tarthat igényt arra, hogy a joggyakorlat során alkalmazzák. A nemzetiszocializmus idején született törvények, Arendt által „mozgástörvényként” értelmezett „jogszabályok” vetették tehát fel a természetjog klasszikus kérdését: Mi az igazságtalan törvény státusza? Arendt nem adott erre választ, viszont Radbruch igen:

*„…ahol az igazságosságra már nem törekszenek, ahol az egyenlőséget mint az igazságosság magvát semmibe veszik, ott a törvény nemcsak helytelen jog, hanem inkább hiányzik belőle egyáltalán a jogi jelleg. Mert a jogot –a pozitív jogot– nem tudjuk másképp definiálni, mint rendként és szabályként, mely értelmének megfelelően az igazságosság szolgálatára hivatott.”*

Ez a természetjognak szokásosan tulajdonított tétel (az igazságtalan törvény nem törvény) újrafogalmazása a törvényes jogtalanság és a törvény feletti jog fogalmaival. A vízválasztót az igazságosságról a jogbiztonságra helyezett hangsúly és az igazságosság felrúgása miatt a jogi minőség elvesztése között az igazságtalanság mértéke képezi: ha eléri a tűrhetetlen igazságtalanság mértékét, akkor nem beszélhetünk tovább jogról.